জানা গেছে, সম্প্রতি কমিটি ঘোষণার পর থেকে চট্টগ্রাম দক্ষিণ জেলা ছাত্রদলের বিরোধ সৃষ্টি হয়েছে। ইতোমধ্যে পদধারী ও পদবঞ্চিতরা কয়েক দফা পাল্টাপাল্টি কর্মসূচিও ঘোষণা করেছে। এরই মধ্যে বুধবার সকালে ছাত্রদলের কিছু নেতাকর্মী দোস্ত বিল্ডিংয়ে চট্টগ্রাম দক্ষিণ জেলা বিএনপি অফিসের তালা ভেঙে সেখানে অনশন কর্মসূচি পালন করেন। তাদের নেতৃত্বে ছিলেন নবগঠিত দক্ষিণ জেলা ছাত্রদলের অব্যাহতিপ্রাপ্ত সিনিয়র সহ-সভাপতি ইকবাল হায়দার চৌধুরী, পটিয়া উপজেলা ছাত্রদলের সভাপতি জমির উদ্দীন মানিক ও দক্ষিণ জেলা ছাত্রদলের সাবেক আহ্বায়ক জসিম উদ্দীন।